Päivitystiedot-työkalun ominaisuudet

Tällä työkalulla voit tarkistaa, mitkä versiot päivitetyistä järjestelmätiedostoista on asennettu tietokoneeseesi. Voit tarkistaa myös, vastaavatko asennetut versiot rekisterissä lueteltuja versioita.

Rekisteröidyt päivitykset -välilehti

Tämä luettelo näyttää järjestelmätiedostopäivitykset, jotka ovat tietokoneen rekisterissä. Laajenna tai kutista luettelo kaksoisnapsauttamalla päivityskuvaketta.

Jos tiedoston tai sen osan määrite on Ei kelpaa, tietokoneessa olevan tiedoston versio ei ole sama kuin tietokoneen rekisterissä lueteltu versio.

Jos tiedoston tai sen osan määrite on Ei löytynyt, tiedostoa ei ole asennettu tietokoneeseen tai Päivitystiedot-työkalu ei löydä tiedostoa tietokoneesta.

Jos sinulla on ongelmia tietokoneen käytössä tai päivitykseen liittyvien ohjelmien käytössä, asenna päivitys uudelleen käyttämällä päivityksen asennusohjelmaa. Tämä ratkaisee yleensä edellä mainitut ongelmat. Jos sinulla ei ole ongelmia tietokoneen käyttämisessä, voit jättää edellä mainitut Ei kelpaa- tai Ei löytynyt -määritteet huomiotta.

Päivitetyt tiedostot -välilehti

Tarkista, näkyvätkö kaikki päivitetyt järjestelmätiedostot rekisterissä, valitsemalla Päivitetyt tiedostot -välilehti ja valitse sitten Etsi tiedostoja -painike. Määritä etsittävä polku.

Jos tiedosto näkyy tässä luettelossa, mutta ei Rekisteröidyt päivitykset -luettelossa, olet ehkä asentanut päivityksen käyttämättä asennusohjelmaa tai olet asentanut aikaisemman päivitysversion.

Tiedostojen etsiminen Päivitetyt tiedostot -välilehden avulla ei vaikuta Rekisteröidyt päivitykset -välilehteen.


Windows 95:n rekisteri on järjestelmän ja ohjelmien kokoonpanotietojen keskeinen tallennuspaikka. Windows 95:lle kirjoitetut ohjelmat tallentavat automaattisesti kokoonpanotiedot rekisteriin, kun suoritat niiden asennusohjelman.